*****

ΚΑΝΟΝΙΣΜΟΣ (ΕΟΚ) αριθ. 3852/88 ΤΗΣ ΕΠΙΤΡΟΠΗΣ

της 12ης Δεκεμβρίου 1988

για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προέλευσης Τουρκίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 14 παράγραφος 7,

Εκτιμώντας:

ότι η Κοινότητα προέβη την 1η Ιουλίου 1972 σε αυτόνομη παραχώρηση προς την Τουρκία για το καθεστώς εισαγωγής που προβλέπεται για τα πρόβεια ή βουβαλίσια τυριά σε ασκούς από δέρμα προβάτου ή κατσίκας· ότι είναι σκόπιμο να επεκταθούν οι όροι της παραχώρησης αυτής στο τυρί που ονομάζεται «Tulum Peyniri» και το οποίο υπάγεται στον κωδικό ΣΟ 0406 90 89·

ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 611/88 (4) ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι, ΙΙΙ και IV του κανονισμού (ΕΟΚ) αριθ. 1767/82 τροποποιούνται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 196 της 5. 7. 1982, σ. 1.

(4) ΕΕ αριθ. L 60 της 5. 3. 1988, σ. 19.

ΠΑΡΑΡΤΗΜΑ

1. Στο παράρτημα Ι προστίθεται το ακόλουθο στοιχείο ιη):

1.2.3.4 // // // // // «ιη) ex 0406 90 89 // ''Tulum Peyniri", που παρασκευάζεται από πρόβειο ή βουβαλίσιο γάλα σε ατομικές πλαστικές συσκευασίες περιεχομένου που δεν υπερβαίνει τα 10 kg // Τουρκία // 65,61» // // // //

2. Στο παράρτημα ΙΙΙ το στοιχείο ιβ) αντικαθίσταται από το ακόλουθο κείμενο:

«ιβ. Όσον αφορά τα πρόβεια ή βουβαλίσια τυριά σε δοχεία που περιέχουν άρμη ή σε ασκούς από δέρμα προβάτου ή κατσίκας και το τυρί ''Tulum Peyniri" που αναφέρεται στο παράρτημα Ι στοιχεία ιστ) και ιη) και που υπάγεται στους κωδικούς ΣΟ 0406 90 31, 0406 90 50 και ex 0406 90 89:

1. Ο χώρος αριθ. 7 όπου δηλώνεται ανάλογα με την περίπτωση '' πρόβειο τυρί" ή ''βουβαλίσιο τυρί" καθώς και ''σε δοχεία που περιέχουν άρμη" ή ''σε ασκούς από δέρμα προβάτου ή κατσίκας".

2. Ο χώρος αριθ. 10 δηλώνεται ανάλογα με την περίπτωση '' αποκλειστικά πρόβειο γάλα εθνικής παραγωγής" ή ''αποκλειστικά βουβαλίσιο γάλα εθνικής παραγωγής".

3. Ο χώρος αριθ. 11 και αριθ. 12.»

3. Στο παράρτημα IV, στον τίτλο «τρίτη χώρα Τουρκία», προστίθεται στα πλαίσια «Κωδικός ΣΟ» και «Περιγραφή εμπορευμάτων » η ακόλουθη γραμμή:

1.2 // // // «ex 0406 90 89 // ''Tulum Peyniri"» // //